เรื่องร้องเรียน (เสียงรบกวน,คลอง,ถนน) วันที่ 2022-09-14 06:32:13 — แขวงพระโขนง เขตคลองเตย กรุงเทพมหานคร
ให้ดูที่อัตราการไหลของน้ำในคลองฯ ประสิทธิภาพของสถานีสูบน้ำ การเอาเขื่อนซิงค์ใหญ่-ยักษ์ เข้ามาช่วย เพิ่มเส้นทางลัด เพิ่มทางเข้าของอุโมงค์ยักษ์ 

ปัญหาคอขวดของน้ำที่สถานีสูบน้ำพระโขนง คงจะเหมือนเรามีถนนเส้นใหญ่ๆ 3-4 เส้น แล้วมายุบเหลือเพียง 1 เดียวที่สถานีสูบน้ำพระโขนง แถมยังมีต่ำแหน่งติดตั้งผิดที่ห่างจากปากคลองริมเจ้าพระยาถึง 1.5 ก.ม. ถ้าจะอัดให้มวลน้ำพุ่งออกไปจากสถานีสูบแห่งนี้ให้ได้ดี ทำได้ 2-3 แนวทาง

1.สร้างเขื่อนซิงค์ พร้อมประตูน้ำ และปั๊มสูบน้ำมากตัว ตรงปากคลองโค้งออกไปในแม่น้ำเจ้าพระยา แล้วเร่งสูบแห้งๆ แบบ 24 ช.ม.ตรงช่วง 1.5 กม.เสริมขอบตลิ่งแข็งแรงกันดินถล่มทั้ง 2 ฝั่งคลอง
แบบนี้เทียบเท่าติด "Turbo Booster" ให้กับสถานีสูบน้ำแห่งนี้ หรือ

2.สร้างเขื่อนสูงประมาณ 5 เมตร ตลอดช่วง 1.5 กม.ริมเจ้าพระยา-สถานีสูบน้ำพระโขนง จะได้อัดน้ำแบบ Full Load หรือมากกว่า เพื่อยกระดับน้ำตรงช่วง 1.5 ก.ม.นี้ ให้สูงกว่าระดับน้ำในแม่น้ำเจ้าพระยา อย่างน้อย 1-2 เมตรขึ้นไป จึงจะมีอัตราการไหลของน้ำออกไปให้เห็นบ้าง เท่ากับติด "Turbo Booster" อีกรูปแบบหนึ่ง และ/หรือ

3.เจาะอุโมงค์ยักษ์ต่อยืดยาวออกไปอีกประมาณ 1.5 กม. แล้วย้ายปล่องทางออกของอุโมงค์ยักษ์ตรงสถานีสูบน้ำพระโขนง ปรับไปเป็นทางเข้าแทน ย้ายทางออกไปไว้ริมเจ้าพระยา ใช่ พ.ท.ของการท่าเรือ กันที่ออกมาเล็กน้อย จะทำอุโมงค์ยักษ์แฝดยื่นออกไปก็น่าจะได้ เท่ากับเป็น "Super Turbo Booster" ให้กับสถานีสูบน้ำที่มีความยิ่งใหญ่แห่งนี้ 

ที่ท่านผู่ว่าฯ ชัชชาติไลฬ์สดมาให้ดู ในครั้งล่าสุด เห็นแล้วเหมือนกับไม่มีน้ำไหลเข้ามาเติมให้เห็นเลย อัตราการไหลจึงนิ่งมากๆ แทบไม่เห็นความเคลื่อนไหว แล้วแบบนี้จะไปพร่องน้ำในเมือง จากลาดกระบัง จากคลองประเวศฯ แบบเร็วๆ จะทำได้อย่างไร ลองคำนวณปริมาณน้ำที่ไหลผ่านเข้ามาก็จะทราบได้ว่าต้องใช้เวลาในการกำจัดมวลน้ำนานกี่วัน? กี่สัปดาห์?

แต่จากที่เคยได้ยินจากไลฬ์สดในช่วงต้นๆ ได้ยิน จนท.พูดว่าช่วงที่มีน้ำทะเลหนุนสูงๆ การพร่องน้ำของสถานีสูบแห่งนี้จะเป็นไปได้ยากขึ้น ใช้เวลานานขึ้น

เมื่อโลกมันเปลี่ยนไปแล้ว ทำแบบเดิมๆ จะทันต่อสถานการณ์ได้อย่างไร ถ้าฝนหนักเทลงมากเป็นบริเวณกว้างๆ คลองหลักทุกสายต่างล้นขึ้นสู่ผิวถนนแทบทุกเส้น คอขวดของน้ำจึงแสดงอิทธิฤทธิ์ มวลน้ำจากทุก Source  ต้องเข้าคิว จนท.จึงต้องตัดสินใจเลือกให้จากแหล่งไหนเข้ามาที่พระโขนงได้ก่อน ทั้งอาจจะรองรับได้ทั้งหมด ถ้าปรับเป็นโหมดทำงานแบบ Turbo Booster หรือ Super Turbo Booster พร้อมเพิ่มความจุของบ่อพักสะสมมวลน้ำคงต้องใหญ่เพียงพอตามไปด้วย ปั๊ม 40-50 ตัวจะได้ทำงานอย่างมีความต่อเนื่องนานๆ 1-3 ช.ม.ไม่ใช่แบบดูดปื๊ดเดียวน้ำแห้งหมดบ่อพัก น้ำใหม่ก็ยังไหลเข้ามาเติมไม่ทัน แบบนี้คงจบเหมือนกัน ต้องมาคอยหยุดปั๊มบางตัว ลดประสิทธิภาพลงไป  แทนที่จะทำได้ 400-500 ลบ.เมตร/วินาที กลับลดเหลือเฉลี่ยแค่ 100-150 ลบ.เมตร/วินาที จนน้ำต้องรอคิวนานๆ หรือรอระบาย จึงต้องเลือกว่าจะปรับ หรือพอใจเพียงเท่านี้

ให้มองแบบเส้นเลือดก็ได้ มีเส้นเลือดใหญ่มากๆ 4 เส้น มารวบเหลือแค่ 1 ด้วยเหตุนี้ ถ้าจะให้ประสิทธิภาพมันดีจริงๆ คงต้องขยายช่วงคอขวดตรงคลองพระโขนงให้โตขึ้นอีก 3-4 เท่า หรือเพิ่มเส้นทางออกเจ้าพระยาให้มากช่องทางยิ่งขึ้น แบบนี้ละครับ ทำบนดินไม่ได้ก็ต้องมุดลงใต้ดิน

หรือไม่ก็ต้องหาที่นอกเมืองฝั่งตะวันออก ทำแก้มลิงยักษ์ อย่างน้อยหมื่นไร่ ทำที่พักน้ำเอาไว้ก่อน จะได้มีเวลาทยอยส่งต่อมากำจัดได้ที่สถานีสูบน้ำทั้งที่พระโขนง และ/หรือ ส่งต่อไปยังสถานีสูบน้ำแห่งอื่นๆ หรืออนาคตต้องส่งลงทางทิศใต้ ลงทะเลอ่าวไทยไปเลย 

ควรใช้ พ.ท.แถวๆ สุวรรณภูมินั่นละครับ ตรงแนว ขึ้น-ลง ของเครื่องบิน ซึ่งมีเสียงดัง การอยู่อาศัยทำได้ยากราคาจะได้ไม่แพง